གོང་དག་གླེངས་པའི་རྒྱུ་མཚན་ཅི་ཡིན་ཞེ་ན།བློས་བསླངས་དཀྱིལ་འཁོར་ཞེས་པའི་ལེའུ་དང་པོར་བལྟས་རྗེས་སུ།ངས་ཕྱིར་ལོག་པ་ཞེས་པའི་གོ་དོན་དེར་ད་དུང་ཚན་པ་གཅིག་ཁ་སྣོན་བྱ་འདོད་དེ།རྩོམ་པ་པོ་རིག་ལྡན་རྒྱ་མཚོ་ཁོང་ཉིད་ཕྱིར་ཕ་ཡུལ་དུ་ལོག་པར་མ་ཟད།ཕ་ཡུལ་གྱི་སྒྲུང་དང་གཏམ་རྒྱུད་ཀྱི་བརྗོད་པའི་ཁོར་ཡུག་ཡངས་ཤིང་རྒྱ་ཆེ་བ་དེར་ལོག་པས་རེད།གུས་པོས་སྤྱི་ལོལོའིརང་གྲོལདེབ་གཟུགས་མར་འཁོད་པའི་ལེའུ་དང་པོར་བལྟས་དུས།དེའི་མགོར་རྩོམ་པ་པོའི་མཚམས་སྦྱོར་མདོར་བསྡུས་དང་བཅས་པའི་ཚིག་ཟིན་དུ།སྒྲུང་གཏམ་འདི་གནའ་རབས་རྩོམ་རིག་གི་ཁྱད་ཆོས་ལྟར་བྲིས་འདུག་ཅེས་པ་དེ་མཐོང་བའི་མུར།ང་རང་ཉིད་ཀྱི་དྲན་ཚུལ་དེར་རྒྱབ་སྐྱོར་ཆེན་པོ་ཐོབ་པའི་དགའ་བ་རྙེད།